EkBass/fiwiki-20250220-pages-articles huggingface dataset:
Joel Paunio

Joel Paunio (s. 17. elokuuta 1964 Espoo) on suomalainen entinen jääkiekkoilija, joka pelasi urallaan yhteensä 169 SM-liigan runkosarjaottelua HIFK:ssa tehoin 26+40=66. Jäähyminuutteja hän keräsi 40. Paunio loi pääsarjauraa myös Elitserien-joukkue IF Björklövenissä. ==Ura== Paunio oli HIFK:n oma kasvatti. Hän voitti joukkueessa A-nuorten mestaruuden 1983 ja 1984 sekä hopeaa 1982. Kaudella 1981–1982 Paunio teki SM-liigadebyyttinsä ja pelasi kaksi ottelua, mutta hänen varsinainen tulokaskautensa oli 1983–1984, joka toi 27 runkosarjaottelussa tehot 12+21=33. Kausi jäi Paunion SM-liigauran tehokkaimmaksi ja hänet valittiin kauden päätteeksi vuoden tulokkaaksi ja palkittiin Jarmo Wasaman muistopalkinnolla. Calgary Flames varasi Paunion 5. kierroksella kesällä 1984. Syyskuussa 1985 hän osallistui Calgaryn harjoitusleirille, mutta ei mahtunut lopulliseen joukkueeseen ja palasi takaisin HIFK:hon. Paunio voitti SM-hopeaa 1986 sekä SM-pronssia 1987 ja 1988. Hän pelasi HIFK:ssa vuoteen 1988 saakka ja siirtyi sieltä Ruotsiin, IF Björklövenin joukkueeseen. Uransa viimeisen kauden Paunio pelasi I-divisioonan Grankulla IFK:ssa kaudella 1990–1991. Hän voitti joukkueen sisäisen pistepörssin tehoilla 17+29=46. ==Maajoukkue== Paunio pelasi alle 20-vuotiaiden MM-kisoissa vuonna 1984 voittaen hopeaa. ==Muuta== Paunion poika Mikael on myös jääkiekkoilija. ==Tilastot== 1981–1982 HIFK A-SM 29 19 12 31 56 – – – – – HIFK SM-liiga 2 0 0 0 0 – – – – – 1982–1983 HIFK A-SM 32 20 40 60 54 4 1 5 6 6 1983–1984 HIFK A-SM 14 7 11 18 8 – – – – – JMM 7 0 3 3 6 HIFK SM- liiga 27 12 21 33 2 2 2 0 2 0 1984–1985 HIFK A-SM 7 1 3 4 22 – – – – – HIFK SM-liiga 20 2 3 5 4 – – – – – 1985–1986 HIFK SM-liiga 35 3 6 9 6 7 0 0 0 0 1986–1987 HIFK SM-liiga 42 5 4 9 14 3 0 0 0 0 1987–1988 HIFK SM-liiga 43 4 6 10 14 6 1 0 1 11 1988–1989 IF Björklöven Elitserien 12 3 1 4 12 – – – – – IF Björklöven Ruotsi I 18 12 11 23 20 7 1 2 3 6 1989–1990 IF Björklöven Ruotsi I 27 9 14 23 10 – – – – – 1990–1991 GrIFK I-divisioona 43 17 29 46 25 – – – – – 6 kautta yhteensä SM-liiga 169 26 40 66 40 18 3 0 3 11 1 kausi yhteensä Elitserien 12 3 1 4 12 – – – – – ==Lähteet== * * * * hockeydraftcentral ===Viitteet=== Luokka:Suomalaiset jääkiekkoilijat Luokka:Jarmo Wasaman muistopalkinnon voittajat Luokka:Calgary Flamesin varaamat pelaajat Luokka:Vuonna 1964 syntyneet Luokka:Elävät henkilöt
Hannu Lassila

Hannu Lassila (s. 25. helmikuuta 1954) on suomalainen jääkiekkomaalivahti. Hän on edustanut Suomen maajoukkuetta kaksissa MM-kilpailuissa sekä kerran Kanada- cupissa. Hän on voittanut sekä Suomen että Ruotsin mestaruuden. Lassila debytoi SM-sarjassa kaudella 1974–1975 torjuen SaiPassa. Seuraavan kauden hän torjui Ässissä ja voitti SM-pronssia. Lassila on torjunut myös Ruotsin Elitserienissä edustaen HV71:tä ja Färjestads BK:ta. Lassila torjui Färjestadille Ruotsin-mestaruuden vuonna 1981. Samana keväänä hän pelasi myös MM-kisoissa ja oli mukana Kanada-cupissa. Kaudet 1981–1982, 1982–1983 ja 1983–1984 HIFK:ssa olivat Lassilan uran viimeiset. Lassila pelasi toisissa MM- kisoissaan 1982. Samana keväänä hän saavutti SM-pronssia ja hänet valittiin SM-liigan All Stars -kentälliseen. Lassila voitti Suomen mestaruuden HIFK:ssa keväällä 1983. Hannu Lassilan poika Teemu Lassila on myös jääkiekkomaalivahti. Teemu syntyi neljä päivää Hannun HIFK-mestaruuden jälkeen. == Lähteet == Luokka:Suomalaiset jääkiekkomaalivahdit Luokka:Vuonna 1954 syntyneet Luokka:Elävät henkilöt
Jo Vonlanthen

Joseph Vonlanthen (s. 31. toukokuuta 1942) on entinen sveitsiläinen F1-kuljettaja. Hän osallistui yhteen F1-osakilpailuun kaudella 1975, Itävallan GP:hen. Hän keskeytti kilpailussa, eikä saavuttanut pisteitä. Vonlanthen aloitti uransa Formula Vee -sarjassa ennen siirtymistään Formula 3 -sarjaan, jossa hän voitti Sveitsin F3-mestaruuden. Hän ajoi myös Formula 2 -luokassa ja MM-sarjaan kuulumattomissa kilpailuissa, jossa hän oli neljästoista Sveitsin GP:ssä 1975. ==Tilastot ja saavutukset F1-sarjassa== Vuosi Talli Malli Moottori 1 2 3 4 5 6 7 8 9 10 11 12 13 14 Sijoitus Pisteet Frank Williams Racing Cars Williams FW03 Cosworth V8 ARG BRA RSA ESP MON BEL SWE NED FRA GBR GER AUT Kesk. ITA USA NC 0 == Lähteet == * Luokka:Sveitsiläiset Formula 1 -kuljettajat Luokka:Vuonna 1942 syntyneet Luokka:Elävät henkilöt
Nopeat ja kuolleet

Nopeat ja kuolleet on Sam Raimin ohjaama lännenelokuva vuodelta 1995. Sen pääosissa nähdään muun muassa Sharon Stone ja Gene Hackman. == Juoni == Salaperäinen nainen ratsastaa Redemption-nimiseen kaupunkiin ottaakseen osaa ampumiskilpailuihin, sillä hänellä on henkilökohtaisia asioita selvitettävänä pormestarin kanssa. == Rooleissa == == Aiheesta muualla == * * Luokka:Vuoden 1995 yhdysvaltalaiset elokuvat Luokka:Yhdysvaltalaiset lännenelokuvat Luokka:Sam Raimin ohjaamat elokuvat
Clint Malarchuk

Clint Malarchuk (s. 1. toukokuuta 1961, Grande Prairie, Alberta) on pelaajauransa lopettanut kanadalainen jääkiekkomaalivahti ja maalivahtivalmentaja. NHL:ssä Malarchuk pelasi vuosina 1981–1992 ja sen jälkeen viisi kautta IHL:ssä San Diegon ja Las Vegas Thundersin joukkueissa. Hänet muistetaan erityisesti lähes kuolemaan johtaneesta onnettomuudesta vuonna 1989, jolloin toisen pelaajan luistin viilsi hänen kaulavaltimonsa auki kesken pelin. Näyn kuvottavuus oli sitä luokkaa, että ottelun esittänyt kanadalainen televisioyhtiö zoomasi kameran pois tapahtumasta. Tapauksesta järkyttyneet pelaajat oksensivat jäälle. Lisäksi katsomossa monet pyörtyivät ja kaksi katsojaa sai sydänkohtauksen. Joukkueen kuntovalmentaja Jim Pizzutelli, joka oli armeija-aikanaan toiminut lääkintämiehenä, pelasti ensiavullaan Malarchukin hengen.ESPN.com: Other NHL on-ice scares Viitattu 16. heinäkuuta 2011. Malarchuk kuitenkin palasi kaukaloon jo kymmenen päivän kuluttua yli 300 tikkiä kaulassaan. Hän kärsi osittain loukkaantumisestaan johtuen mielenterveys- ja alkoholiongelmista, jotka johtivat vuonna 2008 itsemurhayritykseen hänen ampuessaan itseään kiväärillä leukaan vaimonsa edessä. Tapahtuman jälkeen hän hakeutui pitkään mielenterveyshoitoon, joka auttoi hänet jaloilleen. Nykyään hän auttaa ihmisiä, jotka hautovat itsemurhia. Pelaajauransa viimeisellä kaudella Malarchuk toimi oman työn ohessa Las Vegas Thunderin apuvalmentajana ja lopetettuaan siirtyi vielä seuraavaksi kaudeksi päätoimiseksi apuvalmentajaksi. Tämän jälkeen hän toimi kaksi vuotta WCHL-liigassa pelanneen Idaho Steelheadsin päävalmentajana. Kaudella 2002-2003 Malarchuk toimi Florida Panthersin maalivahtivalmentajana yhden kauden ajan. Vuosina 2007-2009 hän toimi Columbus Blue Jacketsin maalivahtivalmentajana ja 2011-2014 Calgary Flamesin maalivahtivalmentajana ==Lähteet== Luokka:Kanadalaiset jääkiekkomaalivahdit Luokka:Kanadalaiset jääkiekkovalmentajat Luokka:Quebec Nordiquesin varaamat pelaajat Luokka:Vuonna 1961 syntyneet Luokka:Elävät henkilöt
Chris Thomas

Chris Thomas (s. 13. tammikuuta, 1947), on englantilainen musiikkituottaja. Hän on työskennellyt muun muassa seuraavien artistien kanssa: The Beatles, Pink Floyd, Roxy Music, Badfinger, Elton John, Paul McCartney, Pulp, The Pretenders, The Sex Pistols ja INXS. == Ura == Chris Thomas syntyi Perivalessa, Middlesexissä ja asuu nykyään Lontoossa. Lapsena hän harjoitteli viulun ja pianon soittoa. Bassoa Thomas alkoi soittaa Lontoossa pop-bändeissä. == Tuotetut albumit == Albumeita, jotka Thomas on tuottanut tai miksannut: *1968: Climax Blues Bandin albumi The Climax Chicago Blues Band, The Beatlesin The Beatles -albumi *1969: Climax Blues Bandin albumi Climax Blues Band Plays On *1970: Climax Blues Bandin albumi A Lot of Bottle, Procol Harumin albumi Home *1971: Climax Blues Bandin albumi Tightly Knit, Mick Abrahamsin albumi Mick Abrahams == Aiheesta muualla == *Chris Thomasin haastattelu (englanninkielinen) Luokka:Brittiläiset musiikkituottajat Luokka:Vuonna 1947 syntyneet Luokka:Elävät henkilöt
LED TV

LED TV on televisiovastaanotin, jonka nestekidenäytössä on LEDeihin perustuva taustavalo, erotuksena "tavallisista" nestekidenäytöistä, joissa taustavalona on loisteputki. Markkinoinnissa käytetty termi LED TV ei siis viittaa varsinaiseen LED-näyttöön kuten OLED-näyttöön, jossa yksittäiset kuvapisteet ovat ledejä. LED TV:n etuja ovat pienempi virrankulutus tavalliseen LCD- televisioon verrattuna, sillä ledit kuluttavat loisteputkia vähemmän sähköä. LED-tekniikalla virrankulutusta voidaan pienentää jopa 50 %.LED backlight cuts LCD TV power consumption Siitä syystä ne eivät myöskään tuota yhtä paljon lämpöä kuin perinteiset LCD-televisiot. Koska ledit ovat kooltaan loisteputkia pienempiä, televisioista voidaan tehdä myös ohuempia.Plasma vs LCD vs LED TV LED-television näytössä on myös laajempi dynamiikka - taustavalon sammutus tekee mustasta täysin mustan. Lisäksi nestekiteen hitauden aiheuttama liikkeen sumeneminen ("motion blur") vähenee, koska taustavalo syttyy vasta kun kuvapikseli on tavoitekirkkaudessaan.White LED Backlight Control for Motion Blur Reduction and Power Minimization in Large LCD TVs Taustavaloledit valaisevat kuitenkin tällä hetkellä suurempia alueita kuin pelkkää yhtä pikseliä. == Katso myös == * Cell Tv ==Lähteet== Luokka:Televisiotekniikka Luokka:Näyttötekniikka Luokka:Seulonnan keskeiset artikkelit ru:LED TV
David Walker

David 'Dave' Walker (10. kesäkuuta 1941 Sydney, Australia – 24. toukokuuta 2024) oli australialainen F1-kuljettaja. Hän osallistui yhteentoista F1-osakilpailuun kausina 1971–1972 ja osallistui myös sarjan ulkopuolisiin kilpailuihin. Walker nostettiin Formula 1 -sarjaan kesken kauden Lotus-talliin pärjättyään menestyksekkäästi tallin autolla myös Formula 3 -sarjassa (25 voittoa 32 kilpailusta). Avauskilpailu päättyi pyörähtämiseen ja keskeyttämiseen, mutta Walkerin F3-menestyksen ansiosta Lotuksen pääsponsori John Player saatiin vakuutettua jatkamaan tallissa ja vuotta myöhemmin Walker pääsi uudelleen tallin auton ratin taakse Emerson Fittipaldin kakkoskuljettajaksi. Hän oli parhaimmillaan yhdeksäs Espanjan GP:ssä 1972. Walkerin tilannetta tallissa hankaloitti tallikaverin ajaminen nuorimmaksi F1:sten maailmanmestariksi, kun taas hän itse keskeytti usein teknisiin ongelmiin jääden pisteittä. Kun Lotus sai tietää Walkerin ajaneen testejä F2-luokassa, hänet erotettiin tallista ja hänen tilalleen palkattiin Reine Wisell. Walker palasi Yhdysvaltojen GP:hen, jossa keskeytti. Walker riitautui tiiminsä kanssa ja hänen tilalleen valittiin seuraavalle kaudelle Ronnie Peterson. Walker on vieläkin ainoa F1-kuljettaja, joka ei saavuttanut pisteitä samana vuonna, jona tallitoveri voitti mestaruuden. Walker siirtyi Formula 2 -luokkaan, mutta ei voinut kilpailla jouduttuaan kahdesti onnettomuuteen yleisillä teillä. Hän lopetti moottoriurheilu-uransa vuonna 1975 ja asui Queenslandissa, jossa hänellä oli venealan yritys. ==Tilastot ja saavutukset F1-sarjassa== (avain) Vuosi Talli Malli Moottori 1 2 3 4 5 6 7 8 9 10 11 12 Sijoitus Pisteet 1971 Gold Leaf Team Lotus Lotus 56B Pratt & Whitney Turbine RSA ESP MON NED Kesk. FRA GBR GER AUT ITA CAN USA - 0 1972 John Player Team Lotus Lotus 72D Cosworth V8 ARG DSQ RSA 10 ESP 9 MON 14 BEL 14 FRA 18 GBR Kesk. GER Kesk. AUT Kesk. ITA CAN USA Kesk. \- 0 ==Lähteet== Luokka:Australialaiset Formula 1 -kuljettajat Luokka:Vuonna 1941 syntyneet Luokka:Vuonna 2024 kuolleet
Yön kirkas tähti

Yön kirkas tähti (Bright Star) on Jane Campionin käsikirjoittama ja ohjaama elokuva, joka valmistui 2009. Elokuvan aiheena on runoilija John Keatsin elämän kolme viimeistä vuotta. Elokuvan nimi tulee Keatsin sonetista ”Bright star!” (”Yön kirkas tähti”). Elokuvalle veikkailtiin Cannesin pääpalkintoa Kultaista palmua, jonka Campion sai elokuvastaan Piano vuonna 1993. Se jäi kuitenkin saamatta. Sen sijaan elokuva sai BIFA-palkinnon, Heartland Film Festivalin palkinnon ja NSFC Award -palkinnon sekä oli ehdokkaana lähes 20 palkinnon saajaksi. Englanninkielisen romanttisen runouden merkittävin nimi Keats kirjoitti sonetin rakastetulleen Fanny Brawnelle. Elokuvan intiimisti kerrotussa tarinassa kuvataan heidän suhdettaan siihen asti, kunnes Keats kuolee Roomassa 25-vuotiaana tuberkuloosiin. Keatsia näyttelee uransa alussa oleva brittiläinen näyttelijä Ben Whishaw, Brawnea australialainen nuori näyttelijä Abbie Cornish, jolle povattiin suorituksesta Oscaria. Elokuvan rahoittajina toimivat ranskalainen Pathé-studio sekä brittiläiset ja australialaiset tahot. == Arvioita == Tv-Nytin viisi kriitikkoa antoivat elokuvalle tähtiä keskiarvolla 3,4. ==Lähteet== ==Aiheesta muualla== *Elokuvan kotisivu * Luokka:Brittiläiset draamaelokuvat Luokka:Vuoden 2009 brittiläiset elokuvat Luokka:Jane Campionin ohjaamat elokuvat
Othniel Charles Marsh

Othniel Charles Marsh (29. lokakuuta 1831 Lockport, New York, Yhdysvallat – 18. maaliskuuta 1899) oli 1800-luvun merkittävimpiä paleontologeja. Hän löysi ja nimesi monia fossiileja Länsi-Amerikassa. Marsh valmistui Yalen yliopistosta vuonna 1860 opiskeltuaan geologiaa ja mineralogiaa. Lisäksi hän oli opiskellut Saksassa paleontologiaa. Hän kävi kollegansa Edward Drinker Copen kanssa niin sanottuja luusotia. Marsh löysi ja nimesi muun muassa Apatosauruksen ja Allosauruksen. Marshin tunnetuimpiin teorioihin kuuluu teoria lintujen polveutumisesta dinosauruksista. == Aiheesta muualla == * National Academy of Sciences Biographical Memoir Luokka:Yhdysvaltalaiset paleontologit Luokka:Vuonna 1831 syntyneet Luokka:Vuonna 1899 kuolleet
Hiukkasnopeus

Hiukkasnopeus on fluidin hiukkasjoukon keskimääräinen nopeus. Hiukkasnopeus on vektorisuure ja sen yksikkö on SI-järjestelmässä m/s. Äänen aaltomallissa kenttäsuureet ovat hiukkasnopeus ja äänenpaine. Ilmassa etenevän äänen nopeuteen vaikuttavat ilman lämpötila ja kosteus, jolloin olosuhteet vaikuttavat ilman hiukkasiin. : L_v = 20\, \log_{10}\left(\frac{v_1}{v_0}\right) \mathrm{dB} : v_0 = 5,0 \cdot 10^{-8} \mathrm{\frac{m}{s}} == Lähteet == Luokka:Virtausdynamiikka
Vuorikaskas

Vuorikaskas eli vuorilaulukaskas (Cicadetta montana) on laulukaskaiden heimoon kuuluva kaskaslaji. == Ulkonäkö ja elintavat == Vuorikaskas on laulukaskaaksi keskikokoinen, mutta huomattavasti suurempi kuin useimmat muut kaskaslajit. Vartalon pituus on 16-27mm ja siipiväli 45-52mm. Aikuisen eläimen vartalo on pitkänomainen ja hyvin tumma. Siivet ovat suuret ja läpinäkyvät. Laji elää kuivilla ja aurinkoisilla, etelän suuntaan avautuvilla rinneniityillä. Naaras munii kasvien varsien sisään, missä munat ovat kesäkuusta syyskuuhun. Kuoriutuvat toukat kaivautuvat maahan ja viettävät siellä vuosia käyttäen ravinnokseen kasvien juurista imemiään nesteitä. Maanalainen toukkavaihe kestää 6-8 vuotta. Aikuiset yksilöt nousevat maanpinnalle kesäkuun alkupuolella ja elävät kolmisen viikkoa.http://www.ukbap.org.uk/UKPlans.aspx?ID=216 http://www.arkive.org/new- forest-cicada/cicadetta-montana/info.html Muiden laulukaskaiden tapaan vuorikaskaskoiraat kykenevät tuottamaan ihmiskorvin kuultavaa ääntä. Kaskaan laulu muodostuu tasaisesta sirinästä.http://www.cicadasong.eu/tibicinidae/cicadetta-montana.html == Vuorikaskas Suomessa == Vuorikaskas on Suomen ainoa laulukaskas. Vielä 1930-luvulla lajilla oli Suomessa neljä tunnettua esiintymispaikkaa, mutta myöhemmin sen epäiltiin hävinneen kokonaan. Nykyisin vuorikaskas esiintyy vain Pohjan Åminneforsin hylätyn junatunnelin rinteessä. Vuorikaskas on nimetty luonnonsuojeluasetuksessa erityisesti suojeltavaksihttp://www.finlex.fi/pdf/sdliite/liite/2042.pdf ja sen esiintymispaikkojen hävittäminen tai heikentäminen on luonnonsuojelulailla kielletty.http://www.environment.fi/default.asp?contentid=56487&lan;=fihttp://www.environment.fi/default.asp?contentid=18139&lan;=fi == Lähteet == Luokka:Laulukaskaat
Masaharu Iwata

Masaharu Iwata (, s. 26. lokakuuta 1966 Tokio, Japani) on japanilainen videopelisäveltäjä. Hänen säveltämiinsä peleihin kuuluu Ogre Battle ja Final Fantasy -sarjojen pelejä. Vuonna 1986 Iwata alkoi työskennellä Bothecilla. Pelitalon tultua osaksi Questia hän jatkoi yhtiön työntekijänä vuoden ajan ennen freelanceriksi ryhtymistä. Uransa aikana Iwata on työstänyt useiden pelien musiikkia Hitoshi Sakimoton kanssa. Esimerkkejä heidän yhteisistä sävellyksistään ovat Ogre Battle: The March of the Black Queen, Final Fantasy Tactics, Final Fantasy XII ja Final Fantasy Tactics A2: Grimoire of the Rift. Vuonna 2002 hän avusti Sakimotoa pelimusiikkia tuottavan Basiscapen perustamisessa. 2000-vuosikymmenen jälkipuoliskolla Iwata on säveltänyt musiikkia muun muassa Children of Manaan, Odin Sphereen, Opoonaan ja Soul Calibur IV:ään. == Lähteet == == Aiheesta muualla == * Basiscape * Masaharu Iwata - Official English website * Luokka:Japanilaiset säveltäjät Luokka:Videopelimuusikot Luokka:Vuonna 1966 syntyneet Luokka:Elävät henkilöt
Seth Gabel

Seth Gabel (s. 3. lokakuuta 1981 Hollywood, Florida, Yhdysvallat) on yhdysvaltalainen näyttelijä. Hän on esiintynyt muun muassa elokuvissa Da Vinci -koodi ja Take Me Home Tonight sekä useissa televisiosarjoissa, kuten Muodon vuoksi, C.S.I., Dirty Sexy Money, Fringe – rajamailla ja Arrow. Seth Gabelin puoliso on vuodesta 2006 ollut lähtien näyttelijä Bryce Dallas Howard. Heillä on vuonna 2007 syntynyt poika ja vuonna 2012 syntynyt tytär. Perhe asuu tällä hetkellä Los Angelesissa. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
The Trentonian

The Trentonian on Trentonissa, New Jerseyssä, Yhdysvalloissa ilmestyvä sanomalehti. Lehden omistaa Journal Register Company, joka julkaisee yli kahtakymmentä päivittäistä sanomalehteä. Lehden levikki arkisin on 54 955 ja sunnuntaisin 43 749 kappaletta. Lehden toimittaja F. Gilman Spencer sai vuonna 1974 Pulitzer-palkinnon. ==Lähteet== ==Aiheesta muualla== *The Trentonianin kotisivut Luokka:Yhdysvaltalaiset sanomalehdet Luokka:New Jersey
Kalen Kannu

Kalen Kannu on Suomen jääkiekkoliiton puheenjohtajan Kalervo Kummolan lahjoittama erikoispalkinto, joka jaetaan vuosittain Jääkiekon SM-liigan palkintogaalassa merkittävistä kiekkoteoista. Palkinnon jakamiselle ei ole määriteltyjä sääntöjä vaan Kummolan mukaan palkinto jaetaan aina jostain erityis- tai erikoishommasta. ==Voittajat== *1998–1999 Jouko Lukkarila *1999–2000 Timo Tuomi *2000–2001 Timo Jutila *2001–2002 Kari Lehtonen *2002–2003 Esa Pirnes *2003–2004 Tampereen Ilveksen C-juniorijoukkue *2004–2005 Heikki Seppälä *2005–2006 Mika Toivola *2006–2007 Kajaanin Hokki *2007–2008 Eero Lehti *2008–2009 Toni Rajala *2009–2010 Sami Vatanen *2010–2011 Jukka Jalonen *2011–2012 palkintoa ei jaettu * 2012–2013 Karri Kivi * 2013–2014 Erkka Westerlund * 2014–2015 Veini Vehviläinen * 2015–2016 Jussi Ahokas * 2016–2017 Juha Junno * 2017–2018 JYP * 2018–2019 Jukka Jalonen * 2019–2020 Jussi Ahokas *2020–2021 Raimo Helminen *2021–2022 Juuso Hietanen *2022–2023 Petri Kontiola *2023–2024 Marko Jantunen ==Lähteet== Luokka:Suomalaiset jääkiekkopalkinnot
Aulis Laine

Aulis Laine (s. 26. huhtikuuta 1940 Salo) on suomalainen entinen jalkapalloilija. Laine pelasi välihyökkääjänä. Hänen uransa alkoi Salon Vilppaassa ja 1962 hän siirtyi Åbo IFK:n riveihin. Åbo IFK:ssa Laine vietti kahdeksan kautta, joista neljä Mestaruussarjassa ja neljä 1. divisioonassa. Pääsarjatasolla hän pelasi 88 ottelua, joissa hän teki 32 maalia. Laine voitti Åbo IFK:ssa Suomen Cupin 1965. Hän päätti uransa 2. divisioonassa pelanneessa Salon Vilppaassa. Laine pelasi vuosina 1963–1968 Suomen maajoukkueessa yhteensä 18 A-maaottelua, joissa hän teki kolme maalia. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1940 syntyneet Luokka:Elävät henkilöt
NPD Group

NPD Group, Inc. (aiemmin National Purchase Diary) on vuonna 1967 perustettu maailmanlaajuista markkinatutkimusta harjoittava yhtiö. NPD Groupin tehtäviin kuuluu kulutusta koskevien tutkimustulosten tarjoaminen ja asiakasyritysten ohjeistaminen liiketoimintaan liittyvissä kysymyksissä. Yhtiön toiminta ulottuu muun muassa auto-, viihde-, ohjelmisto- ja ravitsemusaloille. NPD Groupin pääkonttori sijaitsee Port Washingtonissa (New York). Yhtiöllä on toimistoja myös Australiassa, Japanissa, Kiinassa, Euroopassa ja muualla Pohjois-Amerikassa. ==Lähteet== == Aiheesta muualla == *NPD Groupin virallinen sivusto *Official NPD Group Online Research Luokka:Markkinatutkimusyhtiöt
Helena Ahti-Hallberg

Helena Ahti-Hallberg (s. 31. tammikuuta 1968 Helsinki) on suomalainen kilpatanssija, tanssinopettaja, yrittäjä ja entinen Sipoon kunnanvaltuutettu. Hänet valittiin Sipoon kunnanvaltuustoon vuonna 2008 kokoomuksen ehdokkaana ja hän toimi sen jäsenenä vuoteen 2011 asti, jolloin anoi vapautusta luottamustehtävästään toiselle paikkakunnalle muuton vuoksi. Hän oli myös Sipoon kunnanhallituksen jäsen. Hän on voittanut kilpailu-urallaan yhdeksän suomenmestaruutta sekä edustanut Suomea MM-, EM- ja PM-kilpailuissa jopa finaalitasolla asti.Tanssiklubi Star Ry - Helena Ahti-Hallberg Viitattu 25. heinäkuuta 2010. Latinalaistansseihin erikoistunut Ahti-Hallberg opettaa kilpailevia pareja aloittelijoista Suomen huippupareihin. Helena Ahti-Hallberg on suorittanut International Dance Teachers Accociation -tutkinnon vuonna 1996, STOL:n diplomitanssinopettajatutkinnon, ISTD:n Member -tutkinnon sekä latinalaistanssien Fellow -tutkinnon arvosanalla Highly commended. Suurelle yleisölle Ahti-Hallberg on tullut tunnetuksi MTV3-kanavan esittämän Tanssii tähtien kanssa -televisiosarjan kautta, jossa hän oli tanssinopettajana kahdella ensimmäisellä kaudella sekä tuomarina kolmannesta kaudesta lähtien yhdeksättä kautta lukuun ottamatta. Ahti-Hallberg on ollut vuodesta 1993 lähtien naimisissa Eric Hallbergin kanssa. Parilla on kaksi lasta, Anton ja Emil ja yksi Viola-niminen lapsenlapsi. Ahti-Hallbergin Emil-poika näytteli vuosina 2011–2020 MTV3:n saippuasarjassa Salatut elämät. Hän itsekin esiintyi sarjan kahdessa jaksossa 8. ja 9. syyskuuta 2011 esittäen tanssikilpailun juontajaa. Hän oli mukana Nelonen-kanavan Selviytyjät Suomi -tosi-tv-sarjassa vuonna 2018. == Lähteet == Luokka:Suomalaiset kilpatanssijat Luokka:Vuonna 1968 syntyneet Luokka:Elävät henkilöt Luokka:Suomalaiset yrittäjät Luokka:Sipoon kunnanvaltuutetut Luokka:Kansallisen Kokoomuksen poliitikot
Hanna Pakarisen diskografia

Tämä on Suomen ensimmäisen Idolsin voittaneen ja Suomen vuoden 2007 euroviisuedustaja Hanna Pakarisen diskografia. Listasijoitukset albumeissa viittaavat Suomen viralliseen albumilistaan. == Studioalbumit == Nimi Julkaisutiedot Lista Myynti Albumilista When I Become Me *Julkaistu: 6. kesäkuuta 2004 *Levy-yhtiö: SonyBMG *Formaatti: CD / digitaalinen lataus #2 52 826 (Platinaa) Stronger *Julkaistu: 7. syyskuuta 2005 *Levy-yhtiö: SonyBMG *Formaatti: CD / digitaalinen lataus #2 16 473 (Kultaa) Lovers *Julkaistu: 14. helmikuuta 2007 *Levy-yhtiö: SonyBMG *Formaatti: CD / digitaalinen lataus #3 15 931 (Kultaa) Love in a Million Shades *Julkaistu: 14. tammikuuta 2009 *Levy-yhtiö: Sony Music *Formaatti: CD / digitaalinen lataus #7 — Paperimiehen tytär *Julkaistu: 20. lokakuuta 2010 *Levy-yhtiö: Sony Music *Formaatti: CD / digitaalinen lataus #9 — Olipa kerran elämä *Julkaistu: 23. elokuuta 2013 *Levy-yhtiö: Sony Music *Formaatti: CD / digitaalinen lataus #9 — Synnyin, elän, kuolen *Julkaistu: 9. syyskuuta 2016 *Levy-yhtiö: Sony Music *Formaatti: CD / digitaalinen lataus #11 — == Singlet == Vuosi Single Singlelista Latauslista Radiolista Albumi 2004 "Love Is Like a Song" 1 – 1 When I Become Me "Heaven" (Daim-keräilysingle) – – – "Fearless" – – 1 "How Can I Miss You" (Promosingle) – – 13 2005 "When I Become Me" (Promosingle) – – 20 "Kiss Of Life" 4 – 6 Stronger "Stronger Without You" (Daim-keräilysingle) – – 18 "Damn You" (Promosingle) – – 16 2007 "Go Go" – 13 4 Lovers "Leave Me Alone" – 11 1 "Hard Luck Woman" – – – "Black Ice" – – – Musta jää - Soundtrack 2008 "Make Believe" – – – Love In a Million Shades 2009 "Shout It Out Loud" – – 12 "Love In a Million Shades" (Promosingle) – – – "Rescue Me" – – – 2010 "Paperimiehen tytär" – – 13 Paperimiehen tytär "Se yksi ainoa" (Promosingle) – – 6 2010 "Miehet" – – – 2012 "Sydän tuli vastaan" – – – Olipa kerran elämä 2013 "Jokapäiväinen" – – 18 "Olipa kerran elämä" – – – 2016 "Herrojen kanssa pellon laidassa" – – 86 Synnyin, elän, kuolen "Penkki, puu ja puistotie " – – 87 "Rakkauden jälkeen" – – – 2021 "Sun aika tulee vielä" – – 56 2022 "Vuoretkin murtuu" – – – 2023 "Täydellinen myrsky" – – 59 "Elämä on elämää" – – 82 ==Musiikkivideot== * How Can I Miss You (2004) * Stronger Without You (2005) * Go Go (2007) * Leave Me Alone (2007) * Black Ice (2007) * Love In A Million Shades (2009) * Se yksi ainoa (2010) * Miehet (2011) * Jokapäiväinen (2013) ==Lähteet== Pakarinen, Hanna
Pertsa ja Kilu (kirja)

Pertsa ja Kilu on Väinö Riikkilän kirjoittama kirja, joka kuuluu Pertsa ja Kilu -sarjaan. Se on sarjan toinen osa. Kirjan julkaisi WSOY vuonna 1952. Kirja on julkaistu Nuorten toivekirjasto -sarjan yhdeksäntenä osana. == Lähteet == Luokka:Väinö Riikkilän teokset
Jennifer Sky

Jennifer Sky (oik. Jennifer Kathleen Wacha, s. 13. lokakuuta 1976 Jensen Beach, Florida) on yhdysvaltalainen kirjailija, muotisuunnittelija ja entinen näyttelijä ja malli, joka tunnetaan televisiosarjoista Xena: soturiprinsessa ja Cleopatra 2525. Hän oli naimisissa laulaja Alex Bandin kanssa vuosina 2004–2008. ==Ura== Sky syntyi Jensen Beach'ssa, Floridassa, josta hän muutti vuodeksi Japaniin voitettuaan 14-vuotiaana Seventeen aikakauslehden mallikilpailun. Palattuaan takaisin Sky muutti Miami Beachiin 16-vuotiaana pyrkiäkseen mallinuralle. Hän toimi mallina hetken aikaa esiintyen muun muassa Italiassa, Ranskassa ja Meksikossa ennen palaamistaan Yhdysvaltoihin ja New Yorkiin. 17-vuotiaana Sky palasi takaisin Floridaan opiskelemaan näyttelemistä ja sai heti ensimmäisen roolinsa The New Mickey Mouse Club’s sarjasta, jota esitettiin Emerald Cove ohjelman yhteydessä. Hän vieraili samalla televisiosarjassa SeaQuest DSV ennen kuin muutti takaisin New Yorkiin opiskelemaan lisää näyttelemistä. Muutama vuosi myöhemmin Sky pääsi esiintymään televisiosarjaan Buffy, vampyyrintappaja, jonka jälkeen hänellä oli pienirooli televisiosarjoissa General Hospital ja Xena: soturiprinsessa. Erityisesti Xenan myötä Sky sai pääroolin televisiosarjasta Cleopatra 2525 vuosien 2000–2001 ajaksi. Sittemmin hän on vieraillut eri televisiosarjoissa, kuten CSI, Fastline, Siskoni on noita ja CSI: Miami. Hän joutui lopettamaan näyttelijän työt vakavan sairastumisen myötä vuonna 2007 ja on keskittynyt sittemmin kirjoittamisen ja muotisuunnittelun liiketoimintaan. Sky toimii Vanitas of California yhtiössä yhdessä perustajan Taryn Bandin ja Skyn siskon Katie Wachan kanssa.jenniferband.com Viitattu 17.5.2009 ==Lähteet== Luokka:Yhdysvaltalaiset televisionäyttelijät Luokka:Yhdysvaltalaiset mallit Luokka:Vuonna 1976 syntyneet Luokka:Elävät henkilöt
Piennar

Piennar (rinnakkaismuoto pientare) on peltoa ympäröivä maakaistale tai tien ajoradan ja pengerluiskan välinen alue. Yleisemmin piennar on ojan luiskan ja pellon, tien tai muun alueen väliin jäävä tasainen reuna-alue. Viljelysalueilla piennar tulee valtaojiin rajoittuvilla viljelysalueilla olla vähintään 60 cm leveä ja viereiseen kasvulohkoon kuuluvana enintään 3 metriä. Piennaraluetta ei saa kyntää eikä lannoittaa, ja siinä tulee olla nurmikasvusto. Pientareen tarkoituksena on estää viljelyssä irtoavan maa- aineksen ja käytettävien lannotteiden kulkeutuminen pintavesien mukana vesistöihin. Tien piennar jaetaan sorapintaiseen tukipientareeseen ja päällystettyyn pientareeseen. Pientareen tarkoituksena on tukea ajorataa, lisätä ajoturvallisuutta ja tien välityskykyä sekä toimia tilapäisenä pysäköimistilana. Pientareen leveys vaihtelee 0,5 metristä 3:een metriin. Vesilaissa ojaan katsotaan kuuluvaksi 60 cm levyinen piennar ojan molemmin puolin. Tieliikennelaissa pientareella tarkoitetaan ajoradasta reunaviivalla erotettua tien pituussuuntaista osaa. Eli ajoradan ja ojan luiskan reunataitteen välistä aluetta, kun tien reunassa ei ole erillistä pyörätietä tai jalkakäytävää. Piennar on varattu kevyen liikenteen käyttöön, kuten jalankulkijoille tai polkupyörille, sekä hitaille ajoneuvoille, kuten mopoille. Piennar voi olla kestopäällystetty tai sorapintainen. Tieliikennelain mukaan ajoneuvolla saa ajaa tilapäisesti myös pientareella, jos erityiset olosuhteet sitä vaativat eikä siitä aiheudu vaaraa eikä huomattavaa haittaa. == Lähteet == Luokka:Pellot Luokka:Tienrakennus Luokka:Tiet
Hämeenlinnan venäläinen varuskuntakirkko

Hämeenlinnan venäläinen varuskuntakirkko eli Pyhien Nikolaoksen ja Aleksanteri Nevskin kirkko, rakennettiin 1800-luvun lopussa. Sen peruskivi laskettiin 1898. Kun kellot nostettiin torniin kirkon vihkiäisten yhteydessä vuonna 1900, läsnä oli arkkipiispa Nikolai. 1800-luvun lopussa aloitettiin useita kirkkorakennushankkeita, jotka olivat osa venäläistämisohjelmaa. Kirkko rakennettiin Pikkutorille Turuntien alkupäähän, johon sille oli vahvistettu paikka asemakaavassa 1872. Kaupunginvaltuusto pyrki poistamaan sen uudessa kaavassa 1887, mutta muutos huomattiin ja kirkko palautettiin kaavaan. Kirkon rakentamiseen tuli varoja Venäjän valtion sotilasrakennuksien rakentamiseen varatusta rahastosta. Kirkon rakentamisessa käytettiin merkittävässä määrin venäläistä työväestöä. Kansan suussa kirkosta käytettiin nimitystä "Ryssänkirkko". Kirkkoon suhtauduttiin paikallisten suomalaisten keskuudessa vihamielisesti jo alun perin, ja etenkin kun tsaari Nikolai oli julkaissut Helmikuun manifestin juuri 1899 ennen kirkon valmistumista. Sotilaiden lähdettyä 1918, ilmeisesti sortovuosienkin johdosta. Sen tornit kaadettiin ja sisustus purettiin 2.5.1923. Kirkon kellot luovutettiin korvauksetta niitä tarvitseville seurakunnille, jolloin niitä päätyi mm. Sundin kirkkoon sekä Sammaljoen kirkkoon Tyrväälle ja Halkivahan kirkkoon Urjalaan. Hämeenlinnan ortodoksien keskuudessa on haluttu palauttaa rakennus osittain kirkolliseen käyttöön. Ikonostaasin sanotaan luovutetun Hämeenlinnan ortodoksiselle seurakunnalle. Kirkko muutettiin vuonna 1924 kirjastoksi Bertel Strömmerin suunnitelmien mukaan. Kirkon suurikokoinen alttaritaulu on Museoviraston hallussaMuseoviraston sivusto viitattu 17.5.2009. Sen jälkeen rakennus on toiminut myös maakunta-arkistona. Uuden pääkirjaston valmistumisen jälkeen rakennuksessa on ollut monenlaista toimintaa, Suomen yrittäjäopiston ja Tampereen yliopiston käytössä sekä Kumppanuustalo-nimisenä toimintakeskuksena viimeisimpänä usean pienen toimijan ylläpitämä Kumppanuustalo. Nykyinen Hämeenlinnan ortodoksisen seurakunnan kirkko on vuodelta 1962. Hämeenlinnaan tuli siirtolaisina runsaasti ortodokseja Kyyrölän seurakunnasta jatkosodan jälkeen. == Lähteet == Luokka:Suomen ortodoksiset kirkkorakennukset Luokka:Suomen entiset kirkkorakennukset Luokka:Hämeenlinnan kirkkorakennukset Luokka:Hämeensaari Luokka:Suomen 1890-luvulla rakennetut kirkot Luokka:Suomen varuskuntakirkot
Tsuyoshi Sekito

Tsuyoshi Sekito () on japanilainen videopelimusiikin säveltäjä, joka on työskennellyt Konamilla ja sen jälkeen Squarellä vuodesta 1995 lähtien. Sekito on säveltänyt musiikkia esimerkiksi Metal Gear 2: Solid Snakeen, Brave Fencer Musashiin ja Seiken densetsu 4:ään. Hän vastasi myös Final Fantasy VII: Advent Children -animaatioelokuvan musiikin sovittamisesta. Säveltämisen ohella Sekito toimii kitaristina vuonna 2003 ensimmäisen abuminsa julkaisseessa The Black Mages -yhtyeessä, joka soittaa rock-versioita Final Fantasy -sarjan taistelumusiikista. Hän kuuluu myös Final Fantasy XI:n uudelleensovitettua musiikkia tuottavaan The Star Onionsiin. == Lähteet == == Aiheesta muualla == * Tsuyoshi Sekiton profiili Square Enixin sivustolla * Luokka:Japanilaiset säveltäjät Luokka:Videopelimuusikot Luokka:Vuonna 1963 syntyneet Luokka:Elävät henkilöt
Tuusulan venäläinen varuskuntakirkko

Tuusulan venäläinen varuskuntakirkko eli Pyhän Nikolaoksen kirkko oli Tuusulan varuskunta-alueella sijainnut ortodoksinen kirkkorakennus. Vuonna 1900 valmistuneen kirkon rakentaminen kuului laajaan venäläistämisohjelmaan. Kirkon suunnitelmat piirsi arkkitehti Šaposnikov. Kirkko sijaitsi mäellä, josta rakennus hallitsi koko Tuusulaa. Kirkkoon saatiin paljon lahjoituksia. Muun muassa kelloihin tarvittava metalli saatiin venäläisten upseerien keräämistä ja lahjoittamista tykinhylsyistä. Rakennustyöt aloitettiin vuonna 1897. Kenraalikuvernööri Nikolai Bobrikov oli läsnä kirkonkellojen nostotilaisuudessa maaliskuussa 1900, ja kirkko vihittiin lokakuussa 1900. Kirkkoa on pidetty komeimpana tuolloin rakennetuista monista sotilaskirkoista. Kirkossa pidettiin jumalanpalveluksia vuoteen 1922 asti, minkä jälkeen se oli erilaisissa tilapäiskäytöissä, muun muassa varastona. Tornit purettiin jatkosodan aikana, jotta ne eivät loistaisi pimeässä, ja itse rakennus purettiin vuonna 1958. Kirkon paikalle pystytettiin muistomerkki vuonna 1961. Kirkolle kuulunut risti löytyi Tuusulan Hyrylän Kirkonmäen rakennustyömaalta joulun alla 2020.Artikkelit: Ajankohtaista Hos.fi 27.1.2021 ==Lähteet== * * === Viitteet === Luokka:Suomen ortodoksiset kirkkorakennukset Luokka:Tuusulan historia Luokka:Tuusulan kirkkorakennukset Luokka:Suomen varuskuntakirkot
Reunakiveys

thumb|220px|Reunakiveys, viemärinkansi ja tulvavesiaukko. thumb|220px|Tampereen pisin rotvallikivi. Reunakiveys (kansanomaisesti myös rotvallinreuna, kanttari) on yleensä graniitista tai betonista rakennettu matala koroke, joka erottaa kaupunkitilan eri toimintoja ja materiaaleja toisistaan. Tyypillisimmin se erottaa jalkakäytävän tai pyörätien ajoradasta. Sitä voidaan käyttää myös erottamaan viheralue kulkutiestä, liikenteenjakajissa tai suojatiesaarekkeissa. Pyörätien ja risteävän kadun yhtymäkohdassa reunakiveys on usein upotettu. Reunakiveys voi olla osa pintavesiviemäröintiä, jolloin siinä on vedenpoistoa varten aukko. Reunakiveys rakennetaan tyypillisesti vain taajamissa kulkeviin katuihin, sillä maanteillä ajorata rajoittuu yleensä korottamattomaan pientareeseen. == Aiheesta muualla == Luokka:Tienrakennus
Cory Bernardi

Cory Bernardi (s. 6. marraskuuta 1969 Adelaide) on australialainen poliitikko ja entinen soutaja. Hän oli nuorena Australian maajoukkueen jäsenenä maailmanmestaruuskilpailuissa. Myöhemmin hänestä tuli liikemies ja talousneuvoja. Vuosina 1998–2000 hän toimi Etelä-Australian liberaalipuolueen johdossa ja vuosina 2005–2006 liberaalipuolueen valtakunnallisena varapuheenjohtajana. Bernardi jätti liberaalipuolueen vuonna 2017 ja perusti oman Australian Conservatives -puolueensa. Hän on istunut Australian senaatin jäsenenä vuodesta 2006. Soudun maailmanmestaruuskilpailuissa Bernardi kilpaili Bledissä vuonna 1989 perämiehettömässä nelosessa ja sijoittui B-finaalin neljänneksi eli kokonaistuloksissa kymmenenneksi. == Lähteet == == Aiheesta muualla == * Bernardin kotisivut . * Bernardi parlamentin sivuilla. Luokka:Australialaiset poliitikot Luokka:Australialaiset soutajat Luokka:Vuonna 1969 syntyneet Luokka:Elävät henkilöt
Beaumont-en-Verdunois

Beaumont-en-Verdunois on kunta Meusen departementissa Lorrainen hallintoalueella Ranskassa. Kunta kuuluu Verdunin arrondissementtiin ja Charny-sur-Meusen kantoniin. Kunnassa ei ollut yhtään asukasta vuoden 2007 väestönlaskennassa. Beaumont-en-Verdunoisin pinta-ala on 7,87 neliökilometriä. Kunnasta on matkaa Louvemont-Côte-du-Poivrehen 2,7 kilometriä, Ville-devant- Chaumontiin 4 km, Haumont-près-Samogneux’hön 4,2 km, Ornes’hen 4,7 km, Douaumontiin 4,8 km, Bezonvaux’hon 4,9 km ja Samogneux’hön 5,1 km. Kunta tuhoutui 21. helmikuuta–19. joulukuuta 1916 käydyssä ensimmäiseen maailmansotaan kuuluvassa Verdunin taistelussa, eikä sitä koskaan jälleenrakennettu. Samassa taistelussa tuhoutuivat myös läheiset Bezonvaux’n, Cumières-le-Mort-Hommen, Fleury-devant-Douaumontin, Haumont-près-Samogneux’n, Louvemont-Côte-du-Poivren, Douaumontin, Ornes’n ja Vaux-devant-Damloupin kunnat, joista ainoastaan kolme jälkimmäisinä mainittua ovat nykyisin asutettuja. == Väkiluvun kehitys == Beaumont-en-Verdunois’n väkiluvun kehitys vuodesta 1836 vuoteen 1914 sekä vuodesta 1990 vuoteen 2007: Vuosi Väkiluku Vuosi Väkiluku 1836 393 1990 0 1851 386 1999 0 1914 185 2007 0 == Lähteet == == Aiheesta muualla == * Kunta INSEEssä * Les villages détruits Luokka:Meusen kunnat
Eve Myles

Eve Myles (s. 1978 Ystradgynlais, Wales) on walesilainen näyttelijä. Myles tuli tunnetuksi näytellessään poliisikonstaapeli Gwen Cooperia Doctor Whon spin-off-sarjassa Torchwood. Hän sai roolin esiinnyttyään vuonna 2005 yhdessä Doctor Whon jaksossa palvelijattarena, joka kuoli pelastaessaan maailmaa. Torchwoodin luoja Russell T. Davies oli niin vaikuttunut Mylesin suorituksesta, että valitsi hänet Torchwoodin naispääosaan. Vuosina 2017–2021 hän näytteli pääroolin Keeping Faith -trillerisarjassa asianajaja Faith Howellssina. == Elämä == Myles kävi Ysgol Maes Y Dderwen -koulua Walesissa. Näyttelijäksi kouluttautumisen jälkeen ja saatuaan humanististen tieteiden kandidaatin näyttelemisestä vuonna 2000 Cardiffissa Myles muutti Lontooseen. == Televisioroolit == * Nuts and Bolts - Carys Williams (2000, 1 jakso) * Score - Paula (2001) * Tales from Pleasure Beach - Angie (2001, 1 jakso) * EastEnders: Dot's Story - Nuori Gwen (2003) * Say It with Flowers - Leila Moon (lyhytelokuva, 2005) * Pako Colditzista - Jill (2005) * These Foolish Things - Dolly Nightingale (2006) * Soundproof - DC Sarah McGowan (2006) * Doctor Who − Gwyneth, Gwen Cooper (2005–2008) * Merlin - Lady Helen (2008, 1 jakso) * Pikku Dorrit − Maggy (2008) * Belonging − Ceri (2000–2009) * Torchwood − Gwen Cooper (2006–2011) * Frankie − Frankie Maddox (2013) * You, Me & Them — Lauren Grey (2013-2015) * Broadchurch – Claire Ripley (2015) * Victoria — Rouva Jenkins (2016) * Keeping Faith — Faith Howells (2017-2021) * Perienglantilainen skandaali — Gwen Parry-Jones (2018, 1 jakso) * We Hunt Together - Lola Franks (2020) ==Lähteet== *http://www.tv.com/eve-myles/person/178416/summary.html Luokka:Walesilaiset näyttelijät Luokka:Royal Shakespeare Companyn jäsenet Luokka:Vuonna 1978 syntyneet Luokka:Elävät henkilöt
Peitto

Peitolla tarkoitetaan lämmittävää vuodevaatetta. Peittoa suojataan lakanalla tai pussilakanalla. ==Rakenne== Peitto sisältää lämmöneristettä kuten höyheniä, untuvia tai tekokuituja. Ennen vanhaan 1900-luvun alussa ja 1800-luvulla peiton eristeenä voitiin käyttää jopa heiniä. Peiton lämmöneristysominaisuudet voidaan kuvata synteettisten kuitujen eristeissä grammamäärillä per neliö. Mitä enemmän eristettä, sen lämpimämmältä peitto tuntuu. Kylmässä ihminen tarvitsee paksumman peiton kuin lämpimässä. Jos peiton lämmöneristys on tarvetta suurempi, ihminen alkaa hikoilla peiton alla. Peite on yleisemminkin eristeenä käytetty suojain. Lämmöneristykseen on olemassa eristeaineita sisältäviä peitteitä. Peite voi olla myös pelkkä näkösuoja. ==Erilaisia peittoja== Tavallinen yhden hengen peitto on 150 cm leveä ja 200 cm pitkä peite. Parivuoteen peite voi olla 200 cm x 200 cm. Parivuoteen peiton on tarkoitus peittää kaksi henkilöä. Peiton päällä sängyssä voi olla päiväpeitto suojaamassa peittoa ja antamassa esteettistä ulkonäköä nukkumatilaan. == Peiton huolto == Peitto huolletaan tuulettamalla ja ravistamalla se säännöllisesti. Marttaliiton ohjeen mukaan peitot kannattaa pestä noin kerran vuodessa hoito-ohjetta noudattaen. == Lähteet == Luokka:Kodintekstiilit Luokka:Vuoteet
Toynbee

Toynbee on brittiläinen suku, jossa on useita historioitsijoita. * Joseph Toynbee (1815–1866), korvan anatomiaa tutkinut lääkäri * Arnold Toynbee (1852–1883), taloushistorioitsija, Joseph Toynbeen poika * Arnold Joseph Toynbee (1889–1975), historioitsija, Arnold Toynbeen veljenpoika * Philip Toynbee (1916–1981), kirjailija, Arnold J. Toynbeen poika * Polly Toynbee (s. 1946), toimittaja, kirjailija, Philip Toynbeen tytär. == Katso myös == * Toynbee-laatat, Yhdysvalloissa ja Etelä-Amerikassa havaittuja asfalttiin upotettuja laattoja.
La Mer

La Mer ("Meri") on Claude Debussyn säveltämä orkesteriteos, joka valmistui maaliskuussa 1905. Teoksen ensiesitys oli Pariisissa 15. lokakuuta 1905. Teos koostuu kolmesta osasta: "Merellä aamusta keskipäivään", "Aaltojen leikki" ja "Tuulen ja aaltojen vuoropuhelu". Säveltäjä oleskeli paljon meren äärellä, vaikka sanoikin tehneensä koko teoksen alusta loppuun työhuoneessaan. Teos on saanut vaikutteita japanilaisen Hokusain puupiirroksista. == Lähteet == Luokka:Claude Debussyn teokset Luokka:1900-vuosikymmenen musiikkiteokset
Lievestuoreen Kisa

Lievestuoreen Kisa on urheiluseura Laukaan Lievestuoreen taajamassa, ja se perustettiin 3. joulukuuta 1927. Lievestuoreen Kisan päälaji on pesäpallo. Seuran muita lajeja ovat jalkapallo, salibandy, lentopallo, boccia ja frisbeegolf. Kisan kuuluisin jäsen on ollut Sylvi Saimo. Hän ei kuitenkaan edustanut Kisaa melonnassa, jossa hän voitti olympiakultaa Helsingissä 1952. Kisan kotikenttä on Lievestuoreen keskuskenttä. Lievestuoreen Kisa toimi kauden 2009 Jyväskylän Kirin farmijoukkueena. Kaudeksi 2011 Lievestuore nousi Ykköspesikseen. Kisa teki Kirin kanssa farmisopimuksen myös kaudeksi 2011. == Joukkueet == === Miesten Ykköspesisjoukkue 2018 === ==Lähteet== == Aiheesta muualla == *Lievestuoreen Kisa - Pesäpallo *Lievestuoreen Kisa Ry Luokka:Suomalaiset urheilun yleisseurat Luokka:Pesäpalloseurat Luokka:Laukaan urheilu Luokka:Vuonna 1927 perustetut urheiluseurat
Shiro Amano

Shiro Amano (, s. 4. tammikuuta 1976https://myanimelist.net/people/2371/Shiro_Amano) on japanilainen mangaka ja hahmosuunnittelija. Shiro on vastannut Square Enixin julkaisemien toimintaroolipelien sarjakuvasovituksista, joihin kuuluvat muun muassa Seiken densetsu: Legend of Mana ja Kingdom Hearts. Amano on myös kuvittanut Kingdom Heartsiin perustuvia romaaneja. Amano on suunnitellut hahmoja Itadaki Street -sarjan peleihin, esimerkkinä Itadaki Street DS. Hän toimi myös yhtenä kolikkopelin Lord of Vermilion taiteilijoista. == Lähteet == == Aiheesta muualla == * * Shiro Amanon blogi Luokka:Japanilaiset sarjakuvantekijät Luokka:Japanilaiset videopelisuunnittelijat Luokka:Vuonna 1976 syntyneet Luokka:Elävät henkilöt
The Mighty B!

The Mighty B! on Erik Wiesen, Cynthia Truen ja Amy Poehlerin luoma yhdysvaltalainen piirrossarja, jota kotimaassaan esittää Nick jr Production. Sen ensimmäinen jakso lähetettiin 26. huhtikuuta 2008. Sarjaa ei ole esitetty Suomessa, mutta se näkyy maksullisella Nickelodeonilla. == Aiheesta muualla == * Luokka:2000-vuosikymmenen lastenohjelmat Luokka:2000-vuosikymmenen yhdysvaltalaiset animaatiosarjat Luokka:2010-luvun yhdysvaltalaiset animaatiosarjat
Karelija (lehti)

Karelija (Карелия) oli Petroskoissa vuosina 1938–1940 ilmestynyt karjalankielinen kaunokirjallinen ja yhteiskuntapoliittinen aikakauslehti. Lehden perustamisen taustalla oli vuosien 1937–1938 vaihteessa tapahtunut suomen kielen käytön lakkauttaminen ja yritys luoda venäläiseen kirjaimistoon perustuva yhtenäinen karjalan kirjakieli. Karelijan tavoitteeksi julistettiin karjalankielisen kirjallisuuden kehittäminen. Lehti ilmestyi kerran kuukaudessa 62–124 sivun laajuisena. Neljän ensimmäisen numeron painos oli yli 4 000 kappaletta, mutta myöhemmin levikki laski puolella ja vuoteen 1940 mennessä se oli 1 100 kappaletta. Lehden toimittajia olivat Pjotr Sokolov, Vsevolod Koroljov ja V. Kirillov. Vuonna 1939 toimituskuntaan kuuluivat myös Nikolai Bogdanov, Nikolai Gippijev, Topias Huttari, Fjodor Isakov ja I. Karatšev. Karelija oli etupäässä käännösjulkaisu, mihin oli syynä karjalankielisten kirjoittajien vähyys. Lehdessä ilmestyi mm. Fjodor Isakovin, Kalle Jussilan ja Nikolai Gippijevin alkuperäisiä runoja. Karjalankielistä proosaa edustivat vain runonlaulajilta muistiin merkityt sadut ja tarinat. Venäläisistä klassikoista Karelija julkaisi Aleksandr Puškinia, Ivan Turgenevia, Mihail Saltykov-Štšedriniä ja Anton Tšehovia. Neuvostokirjailijallisuudesta lukijoille tarjottiin Maksim Gorkia, Aleksei Tolstoita, Nikolai Ostrovskia, Dmitri Furmanovia, Mihail Šolohovia, Valentin Katajevia, Gennadi Fišiä ja Mihail Zoštšenkoa sekä Neuvosto-Karjalan venäläisten kirjailijoiden teoksia. Karjalaksi käännettiin myös Maupassantin ja Jack Londonin kertomuksia sekä Andersenin satuja. Lehti lakkautettiin Karjalais-suomalaisen SNT:n perustamisen yhteydessä. Viimeinen numero ilmestyi huhtikuussa 1940. Karjalan kielestä luovuttiin ja tasavallan toiseksi viralliseksi kieleksi tuli jälleen suomi. Karelian tilalla alettiin julkaista suomenkielistä Punalippu-lehteä. Vuosina 1937–1940 Petroskoissa ilmestyi myös Karelija-niminen venäjänkielinen kaunokirjallinen aikakakauskirja. ==Lähteet== Luokka:Karjalan tasavallan viestimet Luokka:Venäläiset kirjallisuuslehdet Luokka:Petroskoin historia
Vieras tulevaisuudesta

Vieras tulevaisuudesta (Sphere) on Michael Crichtonin menestysromaaniin perustuva jännitys- ja tieteiselokuva, joka valmistui vuonna 1998. Sen pääosissa esiintyvät Dustin Hoffman, Sharon Stone sekä Samuel L. Jackson, ja sen ohjauksesta vastaa Barry Levinson. == Juoni == Tyynen valtameren syvyyksissä ovat Yhdysvaltojen viranomaiset tehneet merkittävän löydön; pohjassa makaa valtava avaruusalus, joka on syöksynyt sinne 300 vuotta sitten. Merenpohjaan lähetetään sukellusvene tukikohdaksi, jossa eliittitutkimusryhmä yrittää selvittää aluksen alkuperän. == Näyttelijät == == Aiheesta muualla == * Virallinen sivusto * * Luokka:Yhdysvaltalaiset jännityselokuvat Luokka:Yhdysvaltalaiset tieteiselokuvat Luokka:Vuoden 1998 yhdysvaltalaiset elokuvat Luokka:Barry Levinsonin ohjaamat elokuvat Luokka:Michael Crichtonin teoksiin perustuvat elokuvat Luokka:Elokuvat aikamatkustuksesta
Kaivuono (vuono)

Kaivuono (, )Pohjois-Norjan paikannimet. Teoksessa: on vuono Tromssan läänissä, Pohjois-Norjassa. Vuono sijaitsee Kaivuonon kunnan alueella ja on länsipäästä yhteydessä Yykeänvuonoon. Samasta yhtymäkohdasta on myös haara etelämmäksi johtavaan Isoonvuonoon eli Storfjordeniin. Vuonon varrella sijaitsevia kyliä ovat mm. Løkvoll, Pirttivaara, Trollvik ja Olderdalen, josta on myös lauttayhteys Yykeän () kunnassa sijaitsevaan Yykeänmuotkaan (). Kaivuonon perukan Pirttivaarasta on itäisintä Ruijaa lukuun ottamatta linnuntietä lyhin matka Pohjoiselta jäämereltä Suomeen, Haltille: runsas 27,5 kilometriä. == Lähteet == Luokka:Tromssan läänin vuonot Luokka:Kaivuono
Porkkanakemppi

Porkkanakemppi (Trioza apicalis) on Suomessa porkkanan hankalin hyönteistuholainen. Se on aikuisena noin kolme millimetriä pitkä vihreä tai porkkanankeltainen pitkäsiipinen hyönteinen. Sen etusiivet ovat suuret ja läpikuultavat. Porkkanakempin talvehtineet aikuiset ovat ensin keväällä porkkanankeltaisia, mutta muuttuvat vihreiksi imettyään ravintoa kasveista. Porkkanakempin munat ovat valkoisia sukkulanmallisia ja alle millin mittaisia. Munista kuoriutuvat toukat ovat soikeita, litteitä, keltaisia ja lähes liikkumattomia. Täysikokoisina toukat ovat 1,7–2,1 mm pitkiä. Aikuinen porkkanakemppi talvehtii kuusen oksilla neulasten tyvellä ja saapuu porkkanapelloille usein kesäkuun puolivälissä. Viljelmillä porkkanakempin esiintymisen tarkkailuun käytetään keltaisia liima-ansoja. Porkkanakempin torjuntaan sopivat pyretroidit. Luomupelloilla torjuntaan voidaan käyttää kasvuston alkuvaiheessa harsoja ja myös luonnon pyretriiniä. Porkkanakempin voi sekoittaa koiranputkikemppiin (Trioza anthrisci), sillä ne muistuttavat ulkonäöltään toisiaan. Lajit pystyy erottamaan toisistaan lähinnä vain sukupuolielimissä olevien erojen perusteella. Myös muut Trioza-suvun lajit ovat vaikeita erottaa varmasti toisistaan. == Lähteet == == Aiheesta muualla == *MTT: Porkkanakemppi (Trioza apicalis) *Farmit: Porkkanakemppi *Petri Vanhala (toim): Vihannesten kuluttajalaadun parantaminen - esimerkkinä porkkana, MTT:n selvityksiä 134, 2006, ISBN 10 952-487-079-7 (Verkkojulkaisu) *Funet: Auktori *Pavel Láska: Biology of Trioza apicalis – A Review *Centre for Agriculture and Biosciences International (CABI): Trioza apicalis (carrot sucker) Luokka:Nivelkärsäiset Luokka:Porkkanan tuhohyönteiset
Pinkly Smooth

Pinkly Smooth oli Avenged Sevenfold -yhtyeen rumpali The Revin vuonna 2001 perustama sivuprojektiyhtye. Yhtyeessä soitti hänen lisäkseen myös Avenged Sevenfoldin kitaristi Synyster Gates sekä Ballistico-yhtyeessä soittavat Buck Silverspur ja D-rock. Mukana oli lyhyesti myös Avenged Sevenfoldin entinen basisti Justin Meacham pianistina, mutta hän jätti yhtyeen nopeasti. Yhtyeen musiikissa on kuultavissa monia eri piirteitä Queenista sirkusmusiikkiin ja he kutsuvatkin musiikkiaan omalla termillä ”Goblin metal”.MySpace Pinkly Smooth biography Pinkly Smoothilta ilmestyi vain yksi levy, Unfortunate Snort, vuonna 2002. Tämän jälkeen yhtye jäi tauolle vihjaten kuitenkin, että he saattaisivat jatkaa yhtyeen parissa tulevaisuudessakin. Toiveet paluusta kuitenkin loppuivat kun The Rev löydettiin kuolleena kotoaan 28. joulukuuta 2009. == Tuotanto == ===Studioalbumit=== * == Jäsenet == === Nykyiset === *Synyster Gates – kitara *Buck Silverspur (käyttää nimeä El Diablo) – basso *D-Rock (käyttää nimeä Super Loop) – rummut * The Rev (käyttää nimeä Rat Head) – laulu === Entiset === *Justin Meacham – piano == Lähteet == == Aiheesta muualla == * Luokka:Yhdysvaltalaiset punkyhtyeet Luokka:Yhdysvaltalaiset metalcore-yhtyeet Luokka:Avantgardemetalliyhtyeet